Gimnazija „Matija Mesić“

Slavonski Brod

U Slavonskom Brodu, 28. siječnja 2021.g.

**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 1. SIJEČNJA DO 31. PROSINCA 2020.G.**

Broj RKP-a: 17763

Matični broj: 03776433

OIB: 45966285848

Naziv i adresa obveznika: Gimnazija „Matija Mesić“, Naselje Slavonija I, br.8, Slavonski Brod

Oznaka razine: 31

Šifra djelatnosti: 8531

Razdjel: 000

Šifra županije/grada/općine: 396

Žiro račun: Brodsko-posavska županija

Godišnji financijski izvještaji Gimnazije „Matija Mesić“ sastavljeni su nakon što su proknjižene sve poslovne promjene, događaji i transakcije za razdoblje siječanj – prosinac 2020., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predat će se prema odredbama Pravilnika o financijskom izvještavanju u proračunskom računovodstvu (Narodne novine br. 03/15, 93/15, 135/15, 2/17, 28/17, 112/18 i 126/19) u zakonom određenim rokovima što za proračunske korisnike jedinica lokalne i područne samouprave znači predaju do 1. veljače 2021. godine. Sukladno čl. 4. navedenog Pravilnika, za sastavljanje financijskih izvještaja odgovorna je voditeljica računovodstva Irena Zmaić Čarapina, dipl.oec., dok odgovorna osoba škole, v.d. ravnatelja Ines Martinović, prof. mat. inf. potpisuje financijske izvještaje i odgovorna je za predaju istih.

**Bilješke uz Obrazac BILANCA**

**Bilješka broj 1 – AOP 073 – Depoziti, jamčevni polozi i potraživanja od zaposlenih te za više plaćene poreze i ostalo** - Vrijednost ostalih potraživanja povećana je za 84% i odnosi se na potraživanja za bolovanja preko HZZO-a za 2020.g. koja nisu zatvorena.

**Bilješka broj 2 - AOP 144 Potraživanja za pomoći iz inozemstva i od subjekata unutar općeg proračuna –** Riječ je o potraživanjima za pomoći iz državnog proračuna temeljem prijenosa EU sredstava koja su povećana za 1462,2% zbog uplaćenih sredstava temeljem Erasmus+ projekta.

**Bilješka broj 3 - AOP 155 Potraživanja za prihode iz proračuna** – navedena potraživanja predstavljaju stanje podračuna u županijskoj riznici koje iznosi 280.694 kn koje je raspoloživo u sljedećem razdoblju. Sučeljavanjem navedenih sredstava s raspoloživim sredstvima iz EU projekata (191.091 kn na AOP-u 151) dolazimo do iznosa od 471.785 kn raspoloživog u budućem razdoblju koji će se koristiti u daljnjoj analizi financijskog rezultata u sklopu bilješki uz obrazac PR-RAS.

**Bilješka broj 4 - Obvezna bilješka uz Bilancu** – Popis sudskih sporova u tijeku 2020.g.:

|  |  |  |  |  |
| --- | --- | --- | --- | --- |
| Red. Br. | Opis prirode spora | Procjena financijskog učinka | | Procijenjeno vrijeme odljeva/priljeva sredstava |
| Obveza | Imovina |
| 1. | Tužba za radi isplate razlike plaće – povećanje od 6% | 268.904,39 |  | Prosinac 2021.g. |

Potencijalne obveze po sudskim sporovima u tijeku evidentirane su u sklopu Izvanbilančnih zapisa (AOP-251 Izvanbilančni zapisi) koji sadrže i vrijednost tuđe imovine dobivene na korištenje.

**Bilješke uz Obrazac PR-RAS**

Sukladno Zakonu o proračunu škola je uplaćivala namjenske i vlastite prihode u proračun Brodsko-posavske županije, evidentirala ih u svojoj glavnoj knjizi na osnovnim računima Računskog plana sukladno vrsti ostvarenih prihoda, a županijska je riznica osigurala knjigovodstveni dokument na temelju kojeg su provedena knjiženja.

**Bilješka broj 5 – AOP 067 – Tekuće pomoći temeljem prijenosa EU sredstava –** U 2020.g. ostvareno je 178.859 kn sudjelovanjem u projektu Erasmus+ za razliku od prethodne godine kada škola nije ostvarila prihode iz EU fondova.

**Bilješka broj 6 - AOP 116 – Ostali nespomenuti prihodi –** Ostali nespomenuti prihodi ostvaruju se između ostalog i izvođenjem izvanučioničke nastave i školskih izleta. Kako se iste nisu realizirale zbog ograničenja uslijed pandemije, došlo je do značajnog odstupanja u ostvarenju prihoda.

**Bilješka broj 7 - AOP 159 – Doprinosi za obvezno osiguranje u slučaju nezaposlenosti** – Sukladno važećim zakonskim propisima obveza obračunavanja i plaćanja doprinosa za obvezno osiguranje u slučaju nezaposlenosti ukinuta je u 2020.g.

**Bilješka broj 8 - AOP 162 – Službena putovanja** – Troškovi službenih putovanja realizirani su u znatno manjem opsegu u odnosu na prethodno razdoblje zbog ograničenja održavanja stručnih skupova te natjecanja uslijed pandemije uzrokovane bolešću Covid-19.

**Bilješka broj 9 - AOP 179 – Zakupnine i najamnine** – Do povećanja od 204,9% u odnosu na prethodno razdoblje došlo je zbog kupnje licenci financiranih iz pomoći (državnog proračuna).

**Bilješka broj 10 - AOP 186 – Naknade za rad predstavničkih i izvršnih tijela, povjerenstava i sl.** – U 2020.g. škola nije obračunavala naknade za rad povjerenstava za održavanje stručnog ispita iz hrvatskog jezika zbog ukidanja obveze provođenja stručnih ispita u školi u 2020.g.

**Bilješka broj 11 - AOP 286 – Obračunati prihodi poslovanja - nenaplaćeni** – Obračunati nenaplaćeni prihodi poslovanja značajno su smanjeni (za 82%) zbog provođenja mjera redovite naplate prihoda, ali i provođenja obveznog ispravka vrijednosti potraživanja sukladno Pravilniku o proračunskom računovodstvu i računskom planu.

**Bilješka broj 12 - AOP 360 – Postrojenja i oprema** – U prethodnom razdoblju, rashodi za nabavu postrojenja i opreme veći su za 34,2% u odnosu na promatrano razdoblje zbog kupnje većeg broja laptopa. U sklopu ove vrste rashoda došlo je i do smanjenja rashoda za kupnju komunikacijske opreme u vrijednosti 100% i uređaja i strojeva za posebne namjene, također za 100%, jer su isti u 2019.g nabavljeni za opremanje kabineta fizike i kemije, iz sredstava Ministarstva.

**Bilješka broj 13 - AOP 375 – Knjige** – Sukladno odluci Ministarstva znanosti i obrazovanja, u promatranom razdoblju ostvarili smo manje sredstava, stoga su rashodi za nabavu knjiga manji za 38,8% u odnosu na prethodno razdoblje.

**Bilješka broj 14 - AOP 658 – Tekuće pomoći od HZMO-a, HZZ-a i HZZO-a**– Smanjenje od  100,0%  u odnosu na prethodno razdoblje odnosi se na primljena sredstva od Hrvatskog zavoda za zapošljavanje u 2019. godini za isplatu plaće pripravnika psihologa u 2020.g.

**Bilješka broj 15 - AOP 684 – Sufinanciranje cijene usluge, participacije i slično** – Smanjenje od 81,80% u odnosu na prethodno razdoblje odnosi se na smanjene prihode od uplata polaznika stručnih ispita iz hrvatskog jezika.

**Bilješka broj 16 - AOP 688 – Naknade za bolest, invalidnost i smrtni slučaj** –Smanjenje od 56,3% odnosi se na manji broj dugotrajnih bolovanja u odnosu na prethodno razdoblje.

**Bilješka broj 17 - AOP 691 – Obvezni preventivni pregledi zaposlenika** –Do povećanja rashoda za obvezne preventivne preglede zaposlenika za 31,8% u odnosu na prethodno razdoblje došlo je zbog povećanja broja zaposlenika koji su ostvarili pravo na obvezni preventivni zdravstveni pregled.

**Bilješka broj 18 - Utvrđivanje rezultata poslovanja**

Prije izrade financijskih izvješća za 2020. godinu provedena su zaključna knjiženja kojima se utvrđuje rezultat poslovanja. Utvrđivanje rezultata na kraju godine provodi se zatvaranjem računa rashoda i izdataka te prihoda i primitaka.

U nastavku se daje analiza i potvrđuje usklađenost stanja sredstava i financijskog rezultata.

Analiza stanja sredstava na podračunu:

Konto 163 – projekti 191.091,96

+Konto 167 280.693,51

Stanje sredstava: 471.784,77

­­­­­­­­­­­­­­­­­­­­­Obveze iz ostalih izvora 0,00

Saldo: 471.784,77 (sredstva koja će se trošiti u 2021.g a čiji su prihodi evidentirani u 2020. godini

Kada je riječ o decentraliziranim sredstvima, sukladno modificiranom načelu nastanka događaja, škola je kao proračunski korisnik obvezna iskazati rashode i obveze kada su nastale i teretiti izvještajno razdoblje bez obzira jesu li iste podmirene u izvještajnom razdoblju.

Stoga, izračun dalje slijedi:

**Stanje sredstava koje će se trošiti u 2021. čiji su prihodi evidentirani u 2020.g. 471.784,77 kn**

+ razlika plaćenog PDV-a za koju će rashodi iz vl. prihoda biti veći od prihoda u 2021.g 4.970,09kn

**Stanje potraživanja za sredstvima na podračunu koja će se trošiti u 2021.g. 476.754,86 kn**

-Manjak prihoda poslovanja unutar izvora dec sredstava 117.723,83 kn

**Saldo:**  **359.031,03 kn**

Financijski rezultat poslovanja dobiven je kroz analizu potraživanja za prihode iz proračuna (podskupina 163 i 167), obveza iz ostalih izvora te s druge strane manjka prihoda poslovanja unutar izvora decentraliziranih sredstava.

U nastavku slijedi izračun financijskog rezultata kroz zaključna knjiženja.

Sučeljavanjem prihoda i rashoda poslovanja (razred 3 i 6) te prihoda i rashoda od nefinancijske imovine (razred 4 i 7), dobiven je financijski rezultat u iznosu 359.031,03 kn koji predstavlja višak prihoda i primitaka za slijedeće razdoblje, a izračun se nalazi u nastavku:

Prihodi poslovanja 12.292.932,11 kn

Rashodi poslovanja 12.050.605,52 kn

Rezultat: višak prihoda poslovanja: 242.326,59 kn

Prihodi od nefinancijske imovine 0,00 kn

Rashodi od nefinancijske imovine 63.015,93 kn

Rezultat: manjak prihoda od nefinancijske imovine 63.015,93 kn

Višak prihoda poslovanja 242.326,59 kn

-Manjak prihoda od nefinancijske imovine 63.015,93 kn

UKUPAN VIŠAK PRIHODA: 179.310,66 kn

**Rezultat poslovanja za 2020.g.: Višak prihoda i primitaka 179.310,66 kn (AOP 405)**

**Utvrđivanje rezultata raspoloživog za sljedeće razdoblje:**

Utvrđeni rezultat za 2020.g. 179.310,66 kn

Preneseni rezultat iz 2019.g. 179.720,37 kn

**Višak prihoda i primitaka raspoloživ u sljedećem razdoblju: 359.031,03 (AOP 635).**

**Bilješke uz Obrazac RAS-F**

**Bilješka broj 19 - AOP 116 – Više srednjoškolsko obrazovanje** – Izvještaj o rashodima prema funkcijskoj klasifikaciji sastavlja se na Obrascu: RAS-funkcijski. U obrascu su iskazani rashodi poslovanja i rashodi za nabavu nefinancijske imovine razvrstani prema njihovoj namjeni, a iskazani na poziciji AOP 404 Obrasca PR-RAS. Prema tumačenju Ministarstva znanosti i obrazovanja svi rashodi ostvareni u 2020.g. bez prenesenog rezultata iskazuju se na jednoj funkciji - 0922 Više srednjoškolsko obrazovanje – 12.113.621 kn.

**Bilješke uz Obrazac PVRIO**

**Bilješka broj 20 -** Obrazac PVRIO prikazuje promjene u obujmu i vrijednosti imovine. Gimnazija „Matija Mesić“ nije zabilježila u poslovnim događajima promjene u vrijednosti i obujmu imovine.

**Bilješke uz Obrazac OBVEZE**

**Bilješka broj 21 - AOP 001 – Stanje obveza 1. siječnja** – Stanje obveza na početku izvještajnog razdoblja iznosilo je 1.166.163,96 kn te je preuzeto iz Izvještaja o obvezama za prethodno razdoblje s AOP-a 036 predanog za 2019.g. kao stanje obveza na kraju izvještajnog razdoblja.

**Bilješka broj 22- AOP 036 – Stanje obveza na kraju izvještajnog razdoblja** – Stanje obveza na kraju 2020.g. iznosi 1.073.946 kn kao što je prikazano na obrascu na AOP-u 036, a jednako stanje iskazano je i u obrascu Bilanca na AOP-u 169. Na dan 31.12.2020.g. obveze za rashode dospjele su u vrijednosti 6.431,00 kn te se kao takve odnose na kašnjenje do 60 dana. Riječ je o jednoj obvezi za materijalne rashode uz kašnjenje od 1 dan.

S poštovanjem,

v.d. ravnatelja:

Ines Martinović, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_